100 Duisend | SkalkSkryf
Storietyd, weereens. »
Mei 29, 2014 deur Louwie
Nou toe nou. 100,000 is die getal besoekers wat al op hierdie werf kom skrop het.
Laat ons dan nou tesame `n ou glasie van die vonkelgoed skink. Ja, ander werwe het dit seker in minder jare as die een vermag. Maar dankie aan almal wat hier kom inloer het, en veral aan die wat saam gesels het.
Soms voel mens om die ding maar op te gee weens `n gebrek aan tyd en/of lus. Wil ander mense regtig weet wat in jou lewe en jou kop aangaan? Wil jy hê die mense moet dit weet?
Maar dan kom daar sulke juweetjies op en jy dink, die moet mens met jou medemens deel:
Of iets soos hierdie:
Rompies wat nou hoogmode in Japan is. Dis nie deurskynend nie, dit is gemaak om te lyk of dit deursigtig is.
Dan is daar natuurlik my alltime favourites; Walmart se mense. Ongenuanseerd, ongekultiveerd vermaaklik.
Dit is nie fake nie, dit is die ware jakop.
Kom loer weer in, ons sal julle so nou en dan probeer vermaak, soms laat huil en soms laat dink.
Posted in Louwie | Tagged Champagne, Een-honderd-duisend, Mylapale, verdriet, Vermaak | 6 Kommentaar
op Mei 29, 2014 at 7:10 nm MaanKind
Veels geluk en ‘n uitkak in een asem. Ek was nou pas in Amerika en ek verseker jou géén mens in géén Walmart lyk so nie. Walmart is meer stylvol en verkoop beter kwaliteit goed as ons Makro’s en Games. En gee beter diens en pryse boonop.
op Mei 30, 2014 at 6:42 nm Louwie
Dankie vir die geluk Maankind. Ek hoop jy het jou verblyf in Amerika baie geniet en nie die hele tyd in Walmart rondgehang nie!!
My ondervinding van ons eie brand van Walmart is dat dit pateties is. Die pryse is hemelshoog, die diens is ongelooflik sleg My nederige klein en outydse hardewarewinkel om die hoek is tot 30% goedkoper en hulle diens is uitstekend.
Oor die fotos, wel ek het honderde van die goed al op die internet raakgeloop en almal beweer dit is in Walmart geneem. Wie is ek om te stry?
op Mei 31, 2014 at 9:30 vm ddupl3ss1s
Prost ! Hier lees ek graag.
op Mei 31, 2014 at 8:20 nm Louwie
Dankie Dirkie. Jy is welkom, net soos al die ander 100,000. Maar natuurlik hou ons meer van die wat hier lees en skryf soos jy en Maankind hier bo, al word ons uitgekak!. Vir baie kinders is `n pakslae as aandag verkieslik bo geen aandag. Is sielkundig begrond jy sien.
So slaat maar, ons like dit!!
op Mei 31, 2014 at 10:09 nm MaanKind
Jy glo mos nie als wat op die internet is nie, man!
op Junie 2, 2014 at 7:42 vm Louwie
Ja Maankind, mens glo nie als wat jy sien op internet nie, en soos jy weet ook nie als wat jy met jou eie oë sien nie.
Aan die ander kant. Die resultaat van een besoek aan een Walmart uit `n moontlike 1000 of meer, kan beswaarlik aanvaar word as wetenskaplike bewys van die ware toedrag van sake?
Gaan later hier skryf oor my PLR en daardie ding om my nek by die “Council of Elders” Jy moet kom lees.